### | | | | --- | --- | | | | | --- | | **Byråd** 20. marts 2018 Sagsnr. 710-2017-39504 Dok.nr. 710-2018-59744 Yvonne Koch | | 52.                 Overdragelse af opgave med taxitilsyn til Trafik-, Bygge- og Boligstyrelsen - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Taxilov |

###

**SAGENS INDHOLD**

Folketinget har 19. december 2017 vedtaget en ny taxilov med
ikrafttræden pr. 1. januar 2018. Taxiloven medfører, at det fremover er
Trafik-, Bygge- og Boligstyrelsen (TBST), der administrerer erhvervsmæssig
persontransport, herunder taxitilladelser.

Den nye taxilov betyder, at administrationen af taxiområdet
er flyttet fra den enkelte kommune til TBST. [adresse] vil fremover ikke
kunne udstede tilladelser og godkendelser på området. Kommunen skal efter 1.
januar 2018 alene føre tilsyn med, at betingelserne for opretholdelse af de
allerede udstedte tilladelser og godkendelserne er til stede, indtil disse
udløber. Tilsynsforpligtelsen gælder således som udgangspunkt, indtil den
sidste tilladelse eller godkendelse udstedt af kommunen udløber eller ombyttes,
dvs. 15. oktober 2026.

Den nye taxilov giver mulighed for, at den enkelte kommune
kan anmode styrelsen om at overtage tilsynsopgaven med seks måneders varsel, og
alle administrative opgaver bliver samlet hos TBST.

Pr. 31. december 2017 var der i alt 17 bevillinger i
Favrskov Kommune med følgende fordeling:

· 13 taxibevillinger ([adresse], [adresse], [adresse],
Hvorslev/Ulstrup 2)

· fire limousinebevillinger

· en OST-bevilling (udstedt af Trafikstyrelsen).

Når ovenstående bevillinger er udløbet, vil der ikke være
flere administrative opgaver omkring taxikørsel i kommunen.

Den nye taxilov indeholder en række ændringer, hvoraf den
mest omfattende betyder, at alle nye tilladelser og den øvrige daglige
administration er overgået til Trafik-, Bygge- og Boligstyrelsen.

Lovændringen betyder også, at der indføres én
universaltilladelse til alle former for erhvervsmæssig persontransport i biler,
der erstatter de nuværende fire typer tilladelser, som er:

1. taxitilladelser

2. limousinetilladelser

3. sygetransporttilladelser

4. tilladelser
til offentlig servicetrafik (OST).

Der indføres desuden en landsdækkende tilladelse til at
drive kørselskontor.

**VURDERING**

Teknik og Kultur vurderer, at den nye taxilov ikke giver
kommunen mulighed for at have indflydelse på taxiområdet fremover. Derfor
foreslår Teknik og Kultur, at Favrskov Kommune anmoder TBST om, at overtage
tilsynet med kommunens taxi- og limousinebevillinger hurtigst muligt eller
senest 1. oktober 2018.

**ØKONOMI**

Såfremt alle eksisterende tilladelser og bevilliger
overdrages til TBST, vil der være en besparelse i Borgerservice og Teknik og
Kultur på anslået 14.000 – 20.000 kr. årligt til løn. Nettoindtægter på anslået
ca. 5.000 kr. årligt fra toldattester, bevillinger, førerkort og kørebøger
falder bort.

De  budgetmæssige
konsekvenser ved overdragelsen til TBST vil blive håndteret i forbindelse med
den tekniske budgetlægning for 2019-2022.

**INDDRAGELSE**

Taxiudvalget er på møde 17. januar 2018 blevet orienteret
om konsekvenser og muligheder i forhold til den nye taxilov, samt at der ville
blive oprettet et dagsordenspunkt til behandling i Teknik og Miljøudvalget.

**INDSTILLING**

Direktøren for Teknik og Kultur indstiller til Byrådet:

1. At anmode Trafik-, Bygge- og Boligstyrelsen om hurtigst muligt eller
senest fra 1. oktober 2018 at overtage tilsynsopgaven for kommunens taxi- og
limousinebevillinger.

**BESLUTNING**

***Teknik- og Miljøudvalget, 1. marts 2018:***

Fraværende:Ingen

Indstilles godkendt.

***Økonomiudvalget, 13. marts 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Brev fra TBST vedr. ny taxilov om kommunens fremtidige rolle | 710-2018-24936 |
| Notat om overflytning af administration fra kommuner til TBST | 710-2018-24937 |